Vstopni stroški: ob vsakokratnem vplačilu premije v KPS Moj Steber si upravljavec obračuna vstopne stroške, ki po pokojninskem načrtu znašajo maksimalno 3 %, z možnostjo znižanja pri kolektivnem pokojninskem zavarovanju glede na število zaposlenih, ki se vključijo, ter glede na način posredovanja podatkov o plačanih premijah.
Upravljavska provizija: obračuna se od povprečne čiste letne vrednosti sredstev posameznega podsklada KPS Moj Steber. Za posamezen podsklad znaša:
- Moj steber zajamčeni: 1%
- Moj steber uravnoteženi: 0,90%
- Moj steber dinamični: 0,85%
Izstopni stroški: ob izrednem prenehanju znašajo izstopni stroški 1 % odkupne vrednosti enot premoženja. Če je zavarovanec član KPS Moj steber najmanj 150 mesecev, se višina izstopnega stroška zniža na 0,75 % odkupne vrednosti enot premoženja. Ob rednem prenehanju pa znašajo izstopni stroški 0,5 % odkupne vrednosti enot premoženja. Če pa je zavarovanec KPS Moj steber več kot 180 mesecev, se višina stroškov zniža na 0, 35 % odkupne vrednosti enot premoženja.